Қараша айында 6 мыңнан астам қазақстандық қызылша жұқтырды – министр
DATE: 09:31, 28 Қараша 2023 | GMT +5
TITLE: Қараша айында 6 мыңнан астам қазақстандық қызылша жұқтырды – министр
URL: https://kaz.inform.kz/news/karasha-ayinda-6-minnan-astam-kazakstandik-kizilsha-zhuktirdi-ministr-9d4813/
META: DATE: 09:31, 28 Қараша 2023 | GMT +5
TOTAL WORDS: 133
AUTHOR(S):
TEXT: «Әлемнің 167 елінде қызылша бойынша жағдай күрделеніп келеді. Елімізде осы жылы қызылшаның 17 мыңнан астам жағдайы тіркелді. Оның 82 пайыздан астамы – балалар арасында. Оның ішінде вакцина алмаған балалар – 83 пайыз. Қызылша сырқаты барлық өңірде тіркелді. Жоғары деңгей Шымкент қаласында байқалады – 3 мыңнан астам жағдай. Алматы қаласы мен Жамбыл облысында – 2 мыңнан астам жағдай, Алматы, Маңғыстау, Ақтөбе, Қызылорда және Атырау облыстарында 1 мыңнан астам жағдай тіркелді», – деді ведомство басшысы. Министрдің сөзінше, сырқаттану жағдайларының күрт артуы қыркүйек айынан басталған. «Яғни оқу жылында ұйымдасқан ұжымдарда балалардың жиналуына байланысты байқалады. Салдарынан сырқаттану деңгейі екі есе көбейді. Қараша айында 6 мыңнан астам жағдай тіркелді», – деді Ажар Ғиният. Бүгін Үкімет басшысы Әлихан Смайылов қызылшаға қарсы вакцина алудан басқа жол жоқ екенін атап өтті. Желтоқсан айында Қазақстанда 2-5 жастағы балаларды қызылшаға қарсы егу басталады
